Gusuku vietovės

Gusuku vietovės ir kita Riūkiū karalystės nuosavybė () – kultūrinis pasaulio paveldo objektas, esantis Japonijoje, Okinavos prefektūroje (Okinavos saloje).

Objektas įtraukti į pasaulio paveldo sąrašą pasirinktas dėl to, kad padengia XII-XVII a. klestėjusią tvirtovių statybos tradiciją Okinavos saloje. Be to, jis gerai atspindi Riūkiū karalystės, XIV-XIX a. klestėjusios Riūkiū salyne ir absorbavusios Japonijos bei Kinijos kultūrines įtakas, paveldą"Gusuku Sites and Related Properties of the Kingdom of Ryukyu — World Heritage List Nomination Cultural Property". Agency for Cultural Affairs. 2000. Retrieved 2009-08-01.. Iš viso jam priklauso devyni objektai: 5 gusuku griuvėsiai (vienas restauruojamas), dvi maldyklos utaki, mauzoliejus ir sodas.Aprašymas UNESCO puslapyje

 Aprašymas 
Riūkiū salyne gusuku tipo tvirtovės pradėtos statyti Gusuku laikotarpiu (XII-XIV a.), kuomet į salyną imigravę nauji gyventojai čia atsinešė žemdirbystės kultūrą, architektūros ir raštijos tradicijas. Paplito keramika. 

Jiems susėslėjus ėmė formuotis aristokratijos adži sluoksnis, atsirado nelygybė. Kadangi tarp kaimų bendruomenių nuolat vyko karai, ėmė kurtis tvirtovės skirtos apsiginti. Stipriausieji vadai konsoliduodavo po keletą kaimų, ir kai kurie gusuku stipriai augo. Neretai gusuku teritorijoje kurdavosi ir gamtos maldyklos utaki.

1314 m. Okinavos salą pasidalijo 3 stipriausi adži ir prasidėjo Sandzano laikotarpis. Taip susiformavo trys valstybės Hokudzanas salos šiaurėje su sostine Nakidžino gusuku, Čiūdzanas centrinėje salos dalyje su sostine Urasojės gusuku ir Nandzanas salos pietuose su sostine Nandzano gusuku.

1429 m. Čiūdzano karalius Šio Hašis suvienijo visą salą į Riūkiū karalystę ir pastatė naują sostinę - Šiuri pilį. Nepaisant to, kad sayne buvo pasiekta taika ir karai baigėsi, gusuku toliau buvo statomi. Tuo metu išdygo Nakagusuku ir Karadzamorio pilys. Be to, buvo pastatytas Tamauduno mauzoliejus, kuriame buvo laidojami Šio dinastijos atstovai.

XVII a., kuomet Riūkiū karalystė pralaimėjo Sacumos domenui, gusuku statymo laikmetis baigėsi. Dalis pilių buvo sugriautos, kitos apleistos. XIX a. dalis jų buvo naudojamos Japonų karinei infrastruktūrai. Labai didelė dalis jų buvo sunaikintos per Antrąjį pasaulinį karą. Nuo 1990 m. pradėti Šiuri pilies atstatymo darbai.

 Objektų sąrašas 
 Pavadinimas Tipas VietaVaizdas Šiuri pilis (, okinavų: Sui Gushiku) Rekonstruota pilis Naha, Okinava 150px Nakidžino gusuku (, okinavų: Nachizin Gushiku) Gusuku griuvėsiai Nakidžinas, Kunigamio apskritis, Okinava 150px Zakimio gusuku (, okinavų: Zachimi Gushiku) Gusuku griuvėsiai Jomitanas, Nakagamio apskritis, Okinava 150px Kacureno gusuku (, okinavų: Katchin Gushiku) Gusuku griuvėsiai Uruma, Nakagamio apskritis, Okinava 150px Nakagusuku (, okinavų: Nakagusiku Gushiku) Gusuku griuvėsiai Nakagusuku, Nakagamio apskritis, Okinava 150px Tamaudunas (, okinavų: Tamaudun) Mauzoliejus Naha, Okinava150px Sonohijan utaki (, okinavų: Sunuhwan-utaki) Utaki Naha, Okinava150px Šikinaen sodas () Sodas Naha, Okinava 150px Sefa utaki (, okinavų: Seefa-utaki) Utaki Nandžio, Okinava 150px

 Šaltiniai 

 Papildomam skaitymui 

Kerr, George H. (2000). Okinawa: the History of an Island People. (revised ed.) Boston: Tuttle Publishing.
Smits, Gregory (1999). "Visions of Ryukyu: Identity and Ideology in Early-Modern Thought and Politics." Honolulu: University of Hawai'i Press.

Kategorija:Riūkiū kultūra
Kategorija:Japonijos pilys